### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Beslutning:

V og K indstiller til Byrådet at der gives et anlægstilskud på 17,5 mio. kr. til Fonden DGI Huset Aarhus til etablering af en ny idrætsfacilitet i [adresse] med arbejdstitlen ”Idræts- og Sundhedstårnet”.

Baggrund:

Der sker i disse år en stor stigning af antal indbyggere inden for [adresse] og der mangler idrætsfaciliteter i [adresse] midtby.

Den almennyttige fond, Fonden DGI Huset Aarhus, har fuld belægning på idrætsfaciliteterne og må afvise en lang række brugere. Idrætsdeltagelsen i DGI Huset er siden åbningen i 2003 vokset fra 80.000 til 280.000 aktive årligt. DGI Huset modtager fra [adresse] årligt 1,3 mio. kr. i driftstilskud til idrætstilbuddene svarende til ca. 10 % af årsomsætningen i DGI Huset.

I kraft af den store søgning til DGI Huset, og i kraft af den manglende kapacitet på idrætsområdet i [adresse], arbejder Fonden DGI Huset Aarhus på at kunne åbne en udbygning til de eksisterende bygninger i centrum af [adresse] i 2025. Udbygningen etableres af pladsmæssige årsager som et tårn og bærer arbejdstitlen Idræts- og Sundhedstårnet.

Tårnet skal primært anvendes til at udvide de eksisterende idrætstilbud til foreninger og skoler samt til at forbedre de borgerrettede træningstilbud. Som et supplement skal tårnet som noget nyt tilbyde rammer til særlige familie- og børnetilbud, til seniorhold og tilbud til ikke-motionsvante borgere. Og tårnet skal indeholde et oplevelsestilbud, kaldet Bodytarium, med leg og læring om kost, motion og sundhed for skoleklasser, familier, turisme mm.

Økonomi:

DGI Huset har modtaget tilsagn om anlægstilskud fra Salling fondene på 20 mio. og fra [adresse] på 2,5 mio. kr. bevilget i fm budgetforliget for 2020.

Supplerende forventer DGI Huset yderligere tilskud fra [adresse], Lokale- og Anlægsfonden, DGI og en/flere endnu ukendte donatorer støtter med anlægstilskud. DGI Huset skal tilvejebringe restbeløbet via låntagning.

Byggeriet vil i fuld format blive 10 etager med i alt 3.000 m2 og koste ca. 98 mio. kr.

I fm [adresse] budget for 2020 er allerede bevilget et anlægstilskud til Idræts- og Sundhedstårnet på 2,5 mio. kr. til udmøntning i 2023.

I fm budgetforliget for 2022 besluttede et flertal i byrådet bestående af socialdemokratiet, SF, Venstre, Det Radikale Venstre, Konservative og Dansk Folkeparti følgende erklæring under punktet Idrætsfaciliteter:

”Idræts- og Sundhedstårnet, [adresse]

Forligspartierne ønsker at tilkendegive en fortsat opbakning til projektet og anerkender behovet for tid til at rejse den nødvendige finansiering til projektet.”

Finansiering:

Venstre og Konservatives byrådsgruppe indstiller derfor til byrådet at:

[adresse] bevilger 17,5 mio. kr. i anlægstilskud til Idræts- og Sundhedstårnet ved Fonden DGI Huset [adresse]. Anlægstilskuddet skal supplere de allerede bevilgede 2,5 mio. kr. således at [adresse] matcher donationen fra Salling Fondene på i alt 20 mio. kr.

Det supplerende anlægstilskud på 17,5 mio. kr. gives over 3 år fordelt med 5 mio. kr. i 2023, 7,5 mio. kr. i 2024 og 5 mio. kr. i 2025.